# Govern de les Illes Balears 1995-1999

El Govern de les Illes Balears de la quarta legislatura (1995-1999) fou un govern monocolor del Partit Popular, ja que aquest partit polític obtingué la majoria absoluta a les eleccions al Parlament de les Illes Balears de 1995. No obstant aquesta majoria còmoda, la legislatura no fou gens tranquil·la, ja que, en quatre anys, s'arribaren a tenir tres presidents. Al mes de tornar a prendre possessió del càrrec, Gabriel Cañellas, imputat per corrupció arran del cas Túnel de Sóller, fou obligat a dimitir pel llavors cap del PP estatal, José María Aznar. Fou substituït per Cristòfol Soler, un home una mica desconegut i de marcat caràcter regionalista i sensible a polítiques de protecció de la cultura i de la llengua pròpies que, quan va voler remodelar el seu executiu va veure censurada la seva acció de govern pel seu mateix partit. Es veié forçat a dimitir i el succeí Jaume Matas, que remodelà profundament el gabinet autonòmic.
Estigué en funcions des del 3 de juliol de 1995 fins al 28 de juliol de 1999.

## Composició

* Presidents:
* Gabriel Cañellas Fons (PP) (des de 1 de juliol de 1995)
* Cristòfol Soler Cladera (PP) (des de 1 d'agost de 1995)
* Jaume Matas Palou (PP) (des de 18 de juny de 1996)
| Departament | Titulars | Titulars | Titulars | Titulars | Titulars | Titulars |
| Departament | 3 de juliol de 1995 | 2 d'agost de 1995 | 20 de maig de 1996 | 18 de juny de 1996 | 20 de març de 1997 | 12 de juny de 1997 |
| Vicepresidència | Rosa Estaràs Ferragut (PP) | Rosa Estaràs Ferragut (PP) | Rosa Estaràs Ferragut (PP) | | | |
| Presidència | | | | Rosa Estaràs Ferragut (PP) | Rosa Estaràs Ferragut (PP) | Rosa Estaràs Ferragut (PP) |
| Governació | Catalina Cirer Adrover (PP) | Catalina Cirer Adrover (PP) | | | | |
| Economia i Hisenda | Jaume Matas Palou (PP) | Jaume Matas Palou (PP) | Jaume Matas Palou (PP) | Antoni Rami Alós (PP) | Antoni Rami Alós (PP) | Antoni Rami Alós (PP) |
| Funció Pública | José Antonio Berastain Díez (PP) | José Antonio Berastain Díez (PP) | José Antonio Berastain Díez (PP) | José Antonio Berastain Díez (PP) | Manuel Ferrer Massanet (PP) | Pilar Ferrer Vanrell (PP) |
| Cultura, Educació i Esports | Bartomeu Rotger Amengual (PP) | Bartomeu Rotger Amengual (PP) | Bartomeu Rotger Amengual (PP) | Joan Flaquer Riutort (PP) | Joan Flaquer Riutort (PP) | Manuel Ferrer Massanet (PP) |
| Agricultura i Pesca | Marià Socias Morell (PP) | Marià Socias Morell (PP) | Marià Socias Morell (PP) | | | |
| Agricultura,Comerç i Indústria | | | | Josep Juan Cardona (PP) | Josep Juan Cardona (PP) | Josep Juan Cardona (PP) |
| Comerç i Indústria | Cristòfol Triay Humbert (PP) | Guillem Camps Coll (PP) | Guillem Camps Coll (PP) | | | |
| Sanitat i Seguretat Social | Bartomeu Cabrer Barbosa (PP) | Bartomeu Cabrer Barbosa (PP) | Bartomeu Cabrer Barbosa (PP) | Francesc Fiol Amengual (PP) | Francesc Fiol Amengual (PP) | Francesc Fiol Amengual (PP) |
| Treball i Formació | | | | Guillem Camps Coll (PP) | Guillem Camps Coll (PP) | Guillem Camps Coll (PP) |
| Obres Públiques i Ordenació del Territori | Bartomeu Reus Beltran (PP) | Bartomeu Reus Beltran (PP) | Bartomeu Reus Beltran (PP) | Joan Verger Pocoví (PP) | Joan Verger Pocoví (PP) | Joan Verger Pocoví (PP) |
| Turisme | Joan Flaquer Riutort (PP) | Joan Flaquer Riutort (PP) | Joan Flaquer Riutort (PP) | José María González Ortea (PP) | José María González Ortea (PP) | José María González Ortea (PP) |
| Medi Ambient, Ordenació del territori i Litoral | | | | Bartomeu Reus Beltran (PP) | Bartomeu Reus Beltran (PP) | Miquel Ramis Socías (PP) |
També fou conseller, però sense cartera, Lluc Prats Ribas, del 3 de juliol de 1995 al 18 de juny de 1996.

## Notes

* ↑ Quan Catalina Cirer va renunciar al càrrec, les funcions de la conselleria s'integraren en la de Funció Pública, tot esdevenint la conselleria de Funció Pública i Interior
* ↑ A l'etapa de Fiol s'anomena Sanitat i Consum
* ↑ En l'etapa de Joan Verger, el departament es reanomenà com a conselleria de Foment